Hooldusperesid nõustav MTÜ kutsub üles boikotile ja algatas toetuskampaania
#000003
Hooldusperesid nõustav MTÜ Igale Lapsele Pere taunib aasta aega turvakodude vahet solgutatud nelja-aastase poisi juhtumi valguses ametkondade tegevust ning kutsub hooldusperesid boikottima linna otsust laps uude perre anda olukorras, kus laps saaks elada oma tädi peres. Samal ajal algatas MTÜ korjanduskampaania tädi pere õigusabikulude toetuseks, sest riigikohtus kaotuse saanud pere läheb kohtuvõitlusega uuele ringile.
#000005
"Viimane, 28. juunil teemat kajastav artikkel tõi välja hämmastava fakti - otsekui oleks "uus asenduspere" kogu aeg olemas olnud, sest poisil olevat nendega "kogu aeg hea kontakt" olnud. See näitab, et lapse juhtumi eest vastutavatel ametnikel ei ole olnudki eesmärki lapsele säilitada ega toetada bioloogilise perekonna sidet, mis antud juhtumi puhul on täielikult olemas," kommenteeris MTÜ Igale Lapsele Pere eestvedaja Jane Snaith.
#000007
"Teen äärmusliku üleskutse boikoteerida seda paigutust ja nõuda põhjuseid, miks last turvaliste sugulaste perre ei anta."
#000008
MTÜ juht ütleb, et juhtum on organisatsiooni ja paljud vanemliku hoolitsuseta lastele perekonda pakkuvad inimesed sügavalt kurvaks teinud.
#000010
"Olukord, kus sisuliselt suletud ring inimesi või lausa üks inimene määrab väikese inimese saatuse, ei ole tõepoolest aktsepteeritav. Olukord, kus kohtule esitatakse poolik ülevaade ja eestkostet soovivat peret ära kuulamata, mille tõttu kohus teeb otsuse mittetäielike andmete põhjal ja tagaselja, kus toimetulevat, tervet elukeskkonda omavat sugulaste peret ignoreeritakse, lapsega kohtumisi piiratakse minimaalse kokkupuuteni ning isegi riigi ja poliitikute sekkumist ja lubadusi ei saa uskuda, selle lapse parimate huvide hindamise mehhanisme ja töövahendeid või hindamise aluseid ette näidata ei ole - ei suurenda Eestimaa perede turvatunnet, vaid tekitab hirmu avaliku sektori vastu, kaose ja usaldamatuse," on Snaith nördinud.
#000011
"Ma ei ole seda iialgi teinud - kuid selle juhtumi puhul teen tõesti äärmusliku üleskutse - olemasolevatele hooldusperedele, keda hooldusperede registris polegi palju üle 15, boikoteerida seda paigutust ja samuti nõuda põhjuseid, miks last turvaliste sugulaste perre ei anta, kui hooldusperel on hiljem nagunii kohustus bioloogilise perega kontakti hoida," lisas Snaith.
#000012
"Paljud meist on lapsevanemad. Oleme ehk kogunud oma laste tuleviku jaoks raha, võib-olla teinud igaks juhuks ka endale elukindlustuse ning oleme kindlasti tänulikud kui meie ümber on lähedastest inimestest tugivõrgustik, kes on meile ja meie lastele toeks siis kui me seda kõige enam vajame," sõnas MTÜ Igale Lapsele Pere vabatahtlik Maj-Annika Tammisto.
#000014
"Selles kontekstis on õõvastav mõelda, et kui meiega peaks midagi juhtuma, siis võib tulla ametnik ning suunata meie lapsed lähedaste pere asemel turvakodusse põhjendusega, et sugulaste juures ei ole piisavalt tube või ei ole sissetulekud piisavalt suured või on seal juba liiga palju lapsi. Või jäi mingisugune avaldus kusagile õigel ajal esitamata," põhjendas Tammisto kogumiskampaania algatamist.
#000015
Nelja-aastane Martin on turvakodudes elanud möödunud aasta juunikuust, mil narkomaanist ema ta sinna viis. Vanematel on kohus vahepeal vanemlikud õigused ära võtnud, ent lapse eestkostjaks saada soovinud tädi pere pole Tallinna linna ettepanekul kohtus seda õigust saanud. Otsuse edasi kaevanud tädi kaebust järgmise astme kohtud menetlusse ei võtnud, sest ta pole seaduse mõistes lapse lähisugulane nagu vanemad või vanavanemad, mistõttu puudub tal kaebeõigus.
#000017
Lapse ajutine eestkostja Tallinna linn on samal ajal otsinud poisile uut perekonda.
#000018
Üle aasta turvakodudes elanud väikese Martini juhtum viib seadusemuutmiseni
#000020
Turvakodust pääsenud poiss saab kohtu loal jääda oma tädi perekonda
#000021
Üle aasta turvakodus elanud poiss pääses ajutiselt oma tädi juurde
#000022
Uuele ringile: kohus hakkab turvakodus ootava poisi saatust otsast peale vaagima
#000024
Riigikogu sotsiaalkomisjon võtab laste turvakodudes hoidmise luubi alla
#000025
Tagasi lükatud: riigikohus turvakodus otsust ootava poisi juhtumit ei aruta
#000026
Aasta turvakodus olnud poiss solgutati kolmandasse turvakodusse
#000027
Linn on aasta turvakodus elanud poisile leidmas hooldusperet
#000028
Poisi aasta turvakodus jätkub: minister päris Tallinna lastekaitsjatelt aru
#000029
Enamikule lastekodulastele uut perekonda ei otsita
#000030
Seaduse järgi ei tohiks laps olla turvakodus üle 72 tunni
#000031
Õiguskantsler: turvakodus viibimise aeg peaks olema võimalikult lühike
#000032
Ministeerium: lasterikkus ei saa olla eestkostest keeldumise põhjenduseks
#000033
Aasta turvakodus: omavalitsus ei soostu pisipoissi sugulaste kasvatada andma
#000034
Peep Talving: esimese koroonalainega eskaleerisime üle
#000036
Narva muuseum viib Vana-Narva maketi oma kunstigaleriisse
#000042
Otse kell 18: konkursi "Teadus 3 minutiga" finaal
#000056
Euroopa aasta puu konkursil esindab Eestit Hiiumaal asuv punane pöök
#000063